มาตลาดนัดรถไฟรัชดาทีไร ต้องมากินร้านนี้ทุกที กลายเป็นหนึ่งในร้านที่ต้องมา ปกติจะมากันแค่ 2 คนสั่งเล้งได้แค่ไซส์ M มารอบนี้นัดกันมาเป็นแก๊งทั้งหมด 9 คน วันนี้ต้องเข้าแถวรอคิวนานมาก เพราะเรามากันทุ่มนึง แถวรอคิวยาวกันแล้ว แต่ด้วยความอยากเรายอมรอ กว่าจะได้คิวเกือบ 2 ทุ่ม ได้ที่นั่งปุ๊บก็สั่งไซส์ XL ซ้า ซึ่งในเซ็ตจะแถมข้าวเปล่า 2 ถ้วย และเราก็สั่งเพิ่มอีก 7 ถ้วย ตอนจะมาเสิร์ฟ พนักงานบอกให้ลุกหน่อย พวกเราก็งงทำไมต้องลุกเพราะก็ไม่มีทิ้งขยะอะไร พอพนักงานยกเล้งของโต๊ะเรามาเท่านั้นก็ถึงบางอ้อ คือ แบบว่า.....มันหญ่ายยยยยยมาก ทุกโต๊ะหันมามองกันเป็นตาเดียวว่าสั่งอะไรกันเนี่ย 5555 มันใหญ่จริงๆ วางบนโต๊ะยังแทบไม่พอ 9 คนยังกินกันแทบจะไม่หมด เนื้อเยอะจริงๆ เนื้อนุ่ม เปื่อย เลาะออกง่าย น้ำซุปราดยังคงความแซ่บไม่เปลี่ยนเช่นเดิม พริกเยอะเหมือนเดิมเช่นกัน ไม่แปลกใจทำไมลูกค้ายังคงแน่นเอี๊ยด ตอนนี้ที่ร้านมีรับบัตรคิวแล้วนะ ใครมาหลัง 6 โมงเย็นก็เตรียมเข้าคิวรับบัตรเลย